|  |
| --- |
| PATVIRTINTA  Švenčionių rajono vietos veiklos grupės  „Švenčionių partnerystė“  2017 m. ­­birželio mėn. 13 d. valdybos posėdžio protokolu Nr. 3 |

**VIETOS PROJEKTŲ, TEIKIAMŲ PAGAL ŠVENČIONIŲ RAJONO VIETOS VEIKLOS GRUPĖS „ŠVENČIONIŲ PARTNERYSTĖ“ TERITORIJOS 2015-2023 M. VIETOS PLĖTROS STRATEGIJOS PRIEMONĘ „ŪKIO IR VERSLO PLĖTRA ”, VEIKLOS SRITĮ „PARAMA NE ŽEMĖS ŪKIO VERSLUI KAIMO VIETOVĖSE PLĖTOTI“**

**FINANSAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Vietos projektų finansavimo sąlygų aprašas (toliau – Aprašas) parengtas vadovaujantis

Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (toliau – Vietos projektų administravimo taisyklės).

2. Aprašas nustato vietos projektų, teikiamų pagal Švenčionių rajono vietos veiklos grupės „Švenčionių partnerystė“ teritorijos 2015–2023 m. vietos plėtros strategijos (toliau-VPS) I prioriteto **“Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą**“ priemonės **„Ūkio ir verslo plėtra“, (LEADER-19.2-6)** veiklos sritį: „**Parama ne žemės ūkio verslui kaimo vietovėse plėtoti“, (LEADER-19.2.-6.4)**, finansavimo sąlygas.

3. Aprašas taikomas vietos projektų paraiškoms, kurios pateiktos nuo 2017 m. birželio mėn. 19 d. 08 val. iki 2017 m. liepos mėn. 18 d. 17 val.

4. Vietos projektų atrankos ir įgyvendinimo tvarką nustato Vietos projektų administravimo taisyklės.

**II SKYRIUS**

**VIETOS PROJEKTŲ PRIDĖTINĖ VERTĖ (KOKYBĖ) IR IŠLAIDŲ TINKAMUMAS**

5. Vietos projektų pridėtinės vertės (kokybės) vertinimas ir vietos projektų planuojamų išlaidų tinkamumo vertinimas atliekamas pirminių vietos projektų paraiškų (Pirminės vietos projektų paraiškos forma pateikiama šio Aprašo 1 priede) vertinimo metu, taikant vietos projektų atrankos kriterijus ir planuojamų išlaidų tinkamumo sąlygas.

**PIRMASIS SKIRSNIS**

**VIETOS PROJEKTŲ PRIDĖTINĖS VERTĖS (KOKYBĖS) VERTINIMAS**

6. Vietos projektų pridėtinės vertės (kokybės) vertinamo tvarką nustato Vietos projektų administravimo taisyklių 94-100 punktai. Didžiausia galima surinkti balų suma pagal visus vietos projektų atrankos kriterijus- 100 balų, mažiausias privalomas surinkti balų skaičius pagal vietos projektų atrankos kriterijus- 70 balų, t.y., jei vietos projekto paraiška pridėtinės vertės (kokybės) vertinimo metu surinko mažiau kaip 70 balų, parama projektui nėra skiriama.Vietos projekto paraiškoje deklaruojama atitiktis nurodytiems vietos projektų atrankos kriterijams turi būti išlaikoma visą vietos projekto įgyvendinimo ir kontrolės laikotarpį.

7. Vietos projektų pridėtinės vertės (kokybės) vertinimo metu taikomi šie vietos projektų atrankos kriterijai:

|  |  |  |  |
| --- | --- | --- | --- |
| **Eil. Nr.** | **Vietos projektų atrankos kriterijus** | **Suteikiami balai** | **Vertinimo pagrindas** |
| **1.** | **Didesnis naujų darbo vietų skaičius** | **40** | Pirminė paraiška- 4 dalis “Vietos projekto atitiktis vietos projektų atrankos kriterijams“ |
| 1.1 | Sukurta daugiau negu 2 darbo vietos | 40 |  |
| 1.2 | Sukurta nuo 1 iki 2 (imtinai) darbo vietų | 35 |  |
| 1.3 | Sukurta nuo 0,5 iki 1 (imtinai) darbo vietos | 20 |  |
| **2.** | **Didesnis naujų darbo vietų skaičius asmenims iki 40 metų** | **35** | Pirminė paraiška- 4 dalis “Vietos projekto atitiktis vietos projektų atrankos kriterijams“ ar planuojamo įdarbinti asmens deklaracijos pažyma |
| 2.1 | Sukurta daugiau negu 2 darbo vietos asmenims iki 40 metų | 35 |  |
| 2.2 | Sukurta nuo 1 iki 2 (imtinai) darbo vietų asmenims iki 40 metų | 25 |  |
| 2.3 | Sukurta nuo 0,5 iki 1 (imtinai) darbo vietos asmenims iki 40 metų | 20 |  |
| **3.** | **Sukurtos naujos darbo vietos kaimo gyventojams\*** | **25** | Pirminė paraiška- 4 dalis “Vietos projekto atitiktis vietos projektų atrankos kriterijams“ ar planuojamo įdarbinti asmens deklaracijos pažyma |
| 3.1 | Sukurtos darbo vietos 2 kaimo gyventojams | 25 |  |
| 3.2 | Sukurta darbo vieta 1 kaimo gyventojui | 20 |  |
|  |  | **100** |  |

\*Kaimo gyventojas – fizinis asmuo, kuris nuolatinę gyvenamąją vietą deklaruoja kaimo vietovėje.

**ANTRASIS SKIRSNIS**

**VIETOS PROJEKTŲ PLANUOJAMŲ IŠLAIDŲ TINKAMUMO VERTINIMAS**

8. Vietos projektų planuojamų išlaidų tinkamumo vertinimo tvarką nustato Vietos projektų administravimo taisyklių 101-108 punktai.

9. Bendrosios tinkamumo sąlygos, susijusios su tinkamomis finansuoti išlaidomis, nurodytos Vietos projektų administravimo taisyklių 24 punkte ir yra šios, t.y., tinkamos finansuoti vietos projektų įgyvendinimo išlaidos turi:

9.1. būti aiškiai nurodytos Aprašo dalyje, skirtoje tinkamų finansuoti išlaidų sąrašui;

9.2. būti detaliai išdėstytos pirminėje vietos projekto paraiškoje;

9.3. būti tiesiogiai susijusios su vietos projekto įgyvendinimu ir būtinos (vietos projekto tikslai nebūtų pasiekti be vietos projekto finansiniame plane numatytų ir iš paramos VPS įgyvendinti prašomų finansuoti išlaidų);

9.4. būti patikrinamos vietos projekto įgyvendinimo ir jo kontrolės laikotarpiu (pvz., patikrų vietoje, auditų metu įmanoma įsitikinti, kad tokios išlaidos buvo faktiškai patirtos);

9.5.būti nekeičiamos vietos projekto įgyvendinimo metu, t. y. vietos projekto išlaidos, numatytos vietos projekto paraiškoje ir patvirtintame vietos projekte, jo įgyvendinimo metu negali būti keičiamos arba papildomos naujomis;

9.6. neviršyti rinkos kainų. Laikoma, kad iš paramos VPS įgyvendinti prašomos finansuoti išlaidos neviršija rinkos kainų, jeigu vietos projekto išlaidų pagrįstumo vertinimo metu planuojamos išlaidos pagrindžiamos Vietos projektų administravimo taisyklių 24.6.1.-24.6.3. papunkčiuose nurodytais alternatyviniais būdais;

9.7. jeigu vietos projekte numatyta kurti naują (-as) darbo vietą (-as), planuojamos vienos darbo vietos (vieno etato) sukūrimo kaina (vertinama paramos lėšų dalis be nuosavo indėlio) negali būti didesnė už 49 818 Eur. Jeigu vietos projektu kuriama mažiau arba daugiau kaip viena darbo vieta, planuojamos darbo vietos kainos pagrįstumui įrodyti taikomas *pro rata*principas (pvz., jeigu vietos projekte numatoma sukurti ir išlaikyti 0,5 naujos darbo vietos (etato), laikoma, kad didžiausia galima parama 0,5 naujos darbo vietos (etato) sukurti gali siekti iki 24 909 Eur;

9.8. neviršyti didžiausios paramos vietos projektui įgyvendinti dydžio –49 818 Eur ir didžiausios galimos paramos vietos projektui įgyvendinti lyginamosios dalies – 70 procentų, kai fizinis ar juridinis asmuo atitinka labai mažai įmonei keliamus reikalavimus, bei 50 procentų- asmenims, išskyrus atitinkančius labai mažai įmonei keliamus reikalavimus.

9.9. būti tinkamai susietos su Europos sąjungos (toliau-ES) kaimo plėtros politikos remiama sritimi, nurodyta Aprašo 10 punkte;

9.10. atitikti taikytinus ES ir nacionalinius standartus. Laikoma, kad įsigytos prekės atitinka ES ir nacionalinius standartus, jeigu jos pažymėtos ženklu „CE“ (ženklas „CE“ – tai įrodymas, kad įsigytas produktas buvo įvertintas ir atitinka ES saugos, sveikatos ir aplinkos apsaugos reikalavimus) arba jomis viešai ir laisvai prekiaujama Lietuvos Respublikoje (įsigijus išrašomi visi pagal Lietuvos Respublikos teisės aktus privalomi pirkimo-pardavimo faktą patvirtinantys dokumentai, pateikiami atitiktį standartams įrodantys dokumentai ar jų kopijos, jeigu pardavėjas tokius dokumentus privalo turėti);

9.11. būti patirtos nepažeidžiant pirkimų tvarkos, nurodytos Vietos projektų administravimo taisyklių 189–193 punktuose;

9.12. būti pagrįstos išlaidų pagrindimo ir išlaidų apmokėjimo įrodymo dokumentais. Išlaidų pagrindimo dokumentai – rangovų, paslaugų teikėjų ar prekių tiekėjų pateiktos sąskaitos, priėmimo–perdavimo aktai ar kiti dokumentai, kuriais pagrindžiamos patirtos išlaidos. Išlaidų apmokėjimo įrodymo dokumentai – banko sąskaitos išrašai, interneto bankininkyste besinaudojančių vietos projektų vykdytojų pateikti išrašai, patvirtinti vietos projekto vykdytojo (taikoma fiziniams asmenims), vietos projekto vykdytojo vadovo ar kito įgalioto asmens parašu ir antspaudu, jeigu jis antspaudą privalo turėti (taikoma juridiniams asmenims). Visos išlaidos turi būti apmokamos per banko atsiskaitomąją sąskaitą, kuri yra skirta paramos vietos projektui įgyvendinti lėšoms;

9.13. būti patirtos nuo vietos projekto patvirtinimo dienos iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas (atlyginimas architektams, inžinieriams ir konsultantams už konsultacijas, susijusias su aplinkosauginiu ir ekonominiu tvarumu, įskaitant galimybių studijų, verslo planų (veiklos ir (arba) projekto aprašų) ir kitų su jais susijusių dokumentų rengimą, kai šios išlaidos, susijusios su nekilnojamojo turto statyba ir (arba) įsigijimu, įskaitant ilgalaikę nuomą, ir gerinimu, naujų įrenginių ir įrangos, įskaitant techniką, pirkimu ir (arba) išperkamąja nuoma, taip pat vietos projekto viešinimo išlaidos . Vietos projekto bendrosios išlaidos gali būti patirtos ne anksčiau kaip 1 (vieni) metai iki vietos projekto paraiškos pateikimo dienos. Vietos projekto tinkamas įgyvendinimo laikotarpis – iki 36 mėn. nuo vietos projekto vykdymo sutarties sudarymo dienos. Visos vietos projektų įgyvendinimo išlaidos turi būti patirtos ir pagrįstos išlaidų pagrindimo bei išlaidų apmokėjimo įrodymo dokumentais ne vėliau kaip iki 2023 m. liepos 1 d.

10. Tinkamos finansuoti išlaidos pagal Priemonę yra priskiriamos prie ES kaimo plėtros politikos tikslinės srities Nr. 6A (Parama ne žemės ūkio verslui kaimo vietovėse plėtoti).

11. Tinkamos finansuoti išlaidos yra šios:

11.1. naujos technikos ir įrangos įsigijimo, skirtų projekto reikmėms, įsigijimas ir įrengimas projekto įgyvendinimo vietoje, prie kurių priskiriama:

11.1.1. speciali kompiuterinė ir programinė įranga, skirta įsigyjamos įrangos ar technologinio proceso valdymui;

11.1.2. projektui įgyvendinti ir projekte numatytai veiklai vykdyti būtina specializuota technika ir (arba) įranga. Motorinės transporto priemonės įsigijimas yra tinkama finansuoti išlaida tik tuo atveju, jeigu vietos projekto pagrindinė idėja – mobilioji prekyba VVG teritorijoje pagaminta produkcija arba pavėžėjimo paslaugos teikimas socialiai pažeidžiamiems ir socialiai atskirtiems asmenims, gyvenantiems VVG teritorijoje. Socialiai pažeidžiamais asmenimis laikomi: našlaičiai vaikai ir paaugliai iki 18 m.; socialinės rizikos šeimose augantys vaikai ir paaugliai iki 18 m.; skurdą ir skurdo riziką patiriantys vieniši asmenys ir šeimos; negalią turintys asmenys; senyvo amžiaus (daugiau negu 65 m.) žmonės; vienišos mamos ar tėvai, auginantys vaikus iki 18 m.; daugiavaikės (turinčios daugiau negu 3 vaikus) šeimos; niekur nesimokantis ir nedirbantis jaunimas iki 29 m.; bedarbiai. Socialiai atskirtais asmenimis laikomi socialiai pažeidžiami asmenys ir mokyklinio amžiaus vaikai, gyvenantys kaimo vietovėse ir lankantys formaliojo ir neformaliojo ugdymo įstaigas, nutolusias nuo jų gyvenamosios vietos daugiau kaip 3 km. (Inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“). Neremiamas transporto priemonių įsigijimas, kurios priskiriamos prie L ar jai prilygintos kategorijos (mopedai, motociklai, triračiai, keturračiai motociklai, bagiai, kt.), M kategorijos (lengvieji automobiliai ir autobusai) ir jai priskiriamų kėbulų tipų (išskyrus aštuonių sėdimų vietų transporto priemones, skirtas keleiviams vežti); N kategorijai priskiriamų kėbulų tipų, kurių kodai – N1, BAE, BAF, BAG, BAH, BAM, BC, BD, BAN, BAR, BAS;G kategorijai (visureigiai) ir jai priskiriamų kėbulų tipų;O kategorijai (priekabos ir puspriekabės) priskiriamų transporto priemonių, kurių kodas – DD (L kategorijos transporto priemonės priekaba); specialiosios paskirties transporto priemonių, kurių kodai – SA, SB, SC, SE, SJ, SN, SR, ST, SV ir SZ (pvz., gyvenamieji automobiliai, kemperiai);

11.2. darbų ir paslaugų įsigijimo:

11.2.1. projekte numatytai veiklai vykdyti skirtų gamybinių ir kitų būtinų statinių rekonstravimas ir (arba) kapitalinis remontas. Projekte numatytai veiklai vykdyti skirtų gamybinių ir kitų būtinų statinių rekonstravimą ar kapitalinį remontą atliekant ūkio būdu, finansuojamas tik naujų statybinių medžiagų įsigijimas;

11.2.2. verslo infrastruktūros projekto įgyvendinimo vietoje kūrimas (privažiavimo sklypo, kuriame įgyvendinamas projektas, ribose, apšvietimo įrengimo, vandens tiekimo (įskaitant vandens gręžinį) ir nuotekų šalinimo sistemos įrengimo ir (arba) sutvarkymo, kitos su projekto įgyvendinimu susijusios infrastruktūros kūrimo ar gerinimo darbų išlaidos);

11.3. vietos projekto bendrosios išlaidos, įskaitant viešinimo priemonių įsigijimo (negali viršyti 10 proc. kitų tinkamų finansuoti išlaidų);

12. Netinkamos finansuoti išlaidos yra nurodytos Vietos projektų administravimo taisyklių 28 punkte ir yra šios:

12.1. neišvardytos šio Aprašo 11 punkte;

12.2. neišvardytos VVG patvirtintoje pirminėje vietos projekto paraiškoje (po pirminės vietos projekto paraiškos patvirtinimo neleidžiama įtraukti naujų išlaidų ar jas keisti kitomis);

12.3. išlaidų dalis, viršijanti tinkamų finansuoti išlaidų įkainį (kai toks yra nustatytas);

12.4. nepagrįstai didelės išlaidos, kaip apibrėžia Vietos projektų administravimo taisyklių 28.4 papunktyje;

12.5. vietos projekto administravimo išlaidos;

12.6. nekilnojamojo turto įsigijimo išlaidos;

12.7. naudotų prekių įsigijimo išlaidos;

12.8. baudos, nuobaudos ir bylinėjimosi išlaidos;

12.9. išlaidos, nepagrįstos faktine gautų prekių, atliktų darbų ar suteiktų paslaugų verte;

12.10.išlaidos, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės,ESstruktūriniųfondų, kitų ES finansinės paramos priemonių ar kitos tarptautinės paramoslėšų ir kurioms apmokėti skyrus paramos VPS įgyvendinti lėšų jos būtų pripažintos tinkamomis finansuoti ir apmokėtos daugiau nei vieną kartą (jeigu vietos projekto vykdytojo – viešojo juridinio asmens veikla finansuojama iš Lietuvos Respublikos valstybės ir (arba) savivaldybių biudžetų ir jis iki vietos projekto patvirtinimo patiria vietos projekto bendrųjų išlaidų, jos gali būti pripažintos tinkamomis tuomet, jeigu buvo apmokėtos iš Lietuvos Respublikos valstybės ir (arba) savivaldybių biudžetų asignavimų, kurie skirti projektams avansuoti);

12.11. PVM, kurį vietos projekto vykdytojas (išskyrus vietos projektų vykdytojus, nurodytus Vietos projektų administravimo taisyklių 27.4 papunktyje) pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM atskaitą (net jei tokio PVM vietos projektų vykdytojas į atskaitą neįtraukė), yra netinkamas finansuoti iš paramos lėšų.

**III SKYRIUS**

**VIETOS PROJEKTŲ TINKAMUMAS**

13.Vietos projektų tinkamumo finansuoti (išskyrus vietos projekto išlaidų tinkamumą) vertinimas atliekamas galutinių vietos projektų paraiškų vertinimo metu, taikant vietos projektų tinkamumo finansuoti sąlygas ir vietos projektų vykdytojų įsipareigojimus.

14. Vietos projektų tinkamumo vertinimo tvarka nustatyta Vietos projektų administravimo taisyklių 114–134 punktuose.

15. Bendrosios vietos projektų tinkamumo finansuoti sąlygos ir bendrieji vietos projektų vykdytojų įsipareigojimai nustatyti Vietos projektų administravimo taisyklių 17–23 ir 29–35 punktuose. Atsižvelgiant į VPS priemonės pobūdį, šiam kvietimui taikomos šios bendrosios vietos projektų tinkamumo finansuoti sąlygos ir bendrieji vietos projektų vykdytojų įsipareigojimai:

15.1. Bendrosios tinkamumo sąlygos, susijusios su pareiškėju:

15.1.1. paramos gali kreiptis privatus juridinis arba fizinis asmuo, kuris nuo paraiškos pateikimo iki paramos sutarties pasirašymo turi atitikti vidutinės labai mažos arba mažos įmonės reikalavimus, nurodytus Smulkiojo ir vidutinio verslo plėtros įstatyme (taikoma juridiniams asmenis) ir Rekomendacijoje Nr. 2003/361/EB (taikoma fiziniams asmenims);

15.1.2. pareiškėjas vykdo ūkinę komercinę veiklą ne trumpiau kaip 1 metus (atitiktis tikrinama pagal juridinio asmens registravimo pažymėjimą ir (arba) ūkininko ūkio registravimo pažymėjimą, ir (arba) individualios veiklos pažymą, ir (arba) verslo liudijimą) ir gauna iš šios veiklos pajamas:

15.1.2.1. pareiškėjo – fizinio asmens – ataskaitiniais metais Valstybinei mokesčių inspekcijai prie Lietuvos Respublikos finansų ministerijos deklaruotos pajamos iš ūkinės komercinės veiklos (gautos tiesioginės išmokos neįskaičiuojamos į pareiškėjo veiklos pajamas) sudaro ne mažiau nei 12 minimalios mėnesinės algos dydžių (vertinama pagal ataskaitinių metų minimalios mėnesinės algos dydį). Šiame papunktyje nurodyti reikalavimai netaikomi tais atvejais, kai pareiškėjas projekte numato užsiimti tik remiama veterinarine veikla;

15.1.2.2. pareiškėjo – juridinio asmens pardavimo pajamos ataskaitiniais metais yra ne mažesnės kaip 12 vidutinių darbo užmokesčių dydžių (vertinama pagal ataskaitinių metų privačiojo sektoriaus su individualiosiomis įmonėmis vidutinio darbo užmokesčio dydį, bruto) (vadovaujamasi Lietuvos statistikos departamento Oficialiosios statistikos portale www.osp.stat.gov.lt pateiktais duomenimis). Šis reikalavimas netaikomas tais atvejais, kai pareiškėjas projekte numato užsiimti tik remiama veterinarine veikla;

15.1.3. pareiškėjas užtikrina, kad projekte numatytos išlaidos, kurioms finansuoti prašoma paramos, nebuvo, nėra ir nebus finansuojamos iš kitų ES fondų, kitų viešųjų lėšų;

15.1.4. pareiškėjas užtikrina tinkamą projekto finansavimo šaltinį – nuosavas lėšas, skolintas lėšas, paramos lėšas, iš projekte numatytos veiklos gautinas lėšas, kuris turi būti pagrįstas verslo plano, finansinių ataskaitų duomenimis ir nurodytas paramos paraiškoje. Skolintos lėšos finansuojant projektą negali sudaryti daugiau kaip 90 proc. projekto vertės (su pridėtinės vertės mokesčiu (toliau – PVM). Ne mažiau kaip 10 proc. projekto vertės (su PVM) turi sudaryti nuosavos pareiškėjo lėšos (apvalinama iki sveikojo skaičiaus). Nuosavos lėšos pagrindžiamos kartu su paramos paraiška pateikiant banko sąskaitos išrašą, jei nuosavos lėšos nepagrindžiamos tarpinėmis finansinėmis ataskaitomis (už einamųjų metų pilnus ketvirčius). Skolintos lėšos pagrindžiamos kartu su paramos paraiška pateikiant kredito įstaigos paskolos arba išperkamosios (finansinės) nuomos suteikimo galimybę patvirtinančius dokumentus, o iki paramos sutarties pasirašymo paramos gavėjas turi pateikti su kredito įstaiga pasirašytą paskolos arba išperkamosios (finansinės) nuomos sutartį arba raštu;

15.1.5. pareiškėjas turi neturėti nė vieno nepabaigto įgyvendinti vietos projekto arba būti įgyvendinantis leidžiamą projektų kiekį Lietuvos kaimo plėtros 2014-2020 metų programos lygmeniu tuo pat metu, kaip reglamentuojama Vietos projektų administravimo taisyklių 18.1.2 papunktyje.

15.1.6. Atsižvelgiant į teisinę formą, būti:

15.1.6.1. registruotu VVG teritorijoje (VVG teritorija- tai Švenčionių rajono savivaldybės teritorija, išskyrus Švenčionių miestą) (taikoma juridiniams asmenims,);

15.1.6.2. deklaravusiu nuolatinę gyvenamąją vietą VVG teritorijoje (taikoma fiziniams asmenims, išskyrus ūkininkus);

15.1.6.3. deklaravusiu nuolatinę gyvenamąją vietą ir (arba) įregistravusiu žemės ūkio valdą ir ūkį VVG teritorijoje (taikoma ūkininkams). Jeigu pareiškėjas yra ūkininkas, žemės ūkio valda jo vardu (kaip valdos valdytojo) registruojama Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ nustatyta tvarka; ūkis registruojamas Ūkininko ūkių registre Lietuvos Respublikos žemės ūkio ministro 2003 m. liepos 24 d. įsakymo Nr. 3D-298 „Dėl ūkininkų ūkių registravimo ūkininkų ūkių registre tvarkos“ nustatyta tvarka;

15.1.6.4. pareiškėjas turi būti neskolingu Valstybinei mokesčių inspekcijai prie Lietuvos Respublikos finansų ministerijos ir Valstybiniam socialinio draudimo fondui prie Lietuvos Respublikos socialinės apsaugos ir darbo ministerijos, išskyrus atvejus, kai Lietuvos Respublikos teisės aktų nustatyta tvarka pareiškėjui yra atidėti mokesčių arba socialinio draudimo įmokų mokėjimo terminai;

15.1.6.5. paraiškėjas turi tvarkyti buhalterinę apskaitą ir sudaryti finansines ataskaitas Lietuvos Respublikos teisės aktų nustatyta tvarka;

15.1.6.6. pareiškėjas turi per paskutinius vienerius metus (skaičiuojama nuo galutinio sprendimo dėl pažeidimo padarymo priėmimo dienos) nebūti padaręs pažeidimo, susijusio su EŽŪFKP ir EJRŽF paramos, skirtos 2007–2013 metų ir 2014–2020 metų finansavimo laikotarpiams, panaudojimu ar siekiu panaudoti, apie kurį teisės aktų nustatyta tvarka buvo pranešta Europos Komisijai (vadovaujamasi toliau Agentūros duomenimis);

15.1.6.7. pareiškėjas turi būti ne jaunesnis negu 18 metų;

15.1.6.8. pareiškėjas turi neturėti finansinių sunkumų, t. y. neturėti iškeltos bylos dėl bankroto, nebūti likviduojams;

15.1.6.9. pareiškėjas turi veikti sąžiningai, t. y.:

15.1.6.9.1. savo veiksmais ar neveikimu nebūti sukūrusiu neteisėtų sąlygų gauti paramą. Galimai neteisėtų sąlygų gauti paramą sukūrimas nustatomas pagal Galimai neteisėtų sąlygų gauti paramą nustatymo metodiką, patvirtintą Lietuvos Respublikos žemės ūkio ministro 2014 m. lapkričio 27 d. įsakymu Nr. 3D-889 „Dėl Galimai neteisėtų sąlygų gauti paramą nustatymo metodikos patvirtinimo”;

15.1.6.9.2. pateikti rašytinį prašymą nušalinti nuo vietos projektų atrankos (rašytinis prašymas nušalinti turi apimti vietos projektų finansavimo sąlygų rengimo, vietos projektų paraiškų vertinimo, vietos projektų tvirtinimo etapus), jeigu vietos projekto paraišką teikia VVG kolegialaus valdymo organo narys, VVG darbuotojas arba šiems išvardintiems asmenims artimi asmenys ir dėl to kyla interesų konfliktas ir (arba) atsiranda asmeninis suinteresuotumas, kaip tai apibrėžia Lietuvos Respublikos viešųjų ir privačių interesų derinimo valstybės tarnyboje įstatymo (toliau – Interesų derinimo įstatymas) 2 str. ir Reglamento (ES) Nr. 966/2012 57 str. Interesų konflikto, viešųjų interesų, privačių interesų, asmeninio interesuotumo, artimų asmenų terminų apibrėžtys pateikiamos Interesų derinimo įstatymo 2 str. Nusišalinimo procedūra nurodyta Interesų derinimo įstatymo 11 str. 2 d. VVG kolegialus valdymo organas (taikoma, kai rašytinį prašymą nušalinti pateikė VVG darbuotojas arba atskiras VVG kolegialaus organo narys (-iai) ir be prašančių nušalinti asmenų balsavimo užtenka kvorumo sprendimui priimti), VPS vadovas (taikoma, kai rašytinį prašymą nušalinti pateikė atskiri VPS vykdytojos kolegialaus organo nariai ir be prašančių nušalinti asmenų balsavimo neužtenka kvorumo sprendimui priimti), gavęs rašytinį prašymą nušalinti nuo vietos projektų atrankos gali vadovautis Interesų derinimo *[įstatymo](http://www.infolex.lt/ta/157153" \o "Dėl žemės ūkio ministro 2009 m. kovo 19 d. įsakymo Nr. 3D-180 \„Dėl Lietuvos kaimo tinklo narių pagal komitetus sąrašo patvirtinimo\“ pakeitimo" \t "_blank)* 11 str. 3 d. ir Reglamento (ES) Nr. 966/2012 57 str. 1 d. ir motyvuotu rašytiniu sprendimu prašymo nušalinti nepriimti (duomenys apie sprendimą nepriimti pareikšto nusišalinimo per 5 (penkias) darbo dienas pateikiama Vyriausiajai tarnybinės etikos komisijai elektroniniu būdu –per Interesų deklaracijų informacinę sistemą (IDIS, www. vtek. lt/idis/). Nusišalinimas gali būti nepriimtas esant Vietos projektų administravimo taisyklių 18.1.9.2.1 ir 18.1.9.2.2. papunkčiuose nurodytoms sąlygoms;

15.1.6.9.3. vietos projekto paraiškoje, prie jos pridedamuose ar pagal VVG ir (arba) Agentūros paklausimą pateiktuose dokumentuose būti pateikusiu teisingą informaciją. Preziumuojama, kad pareiškėjas teikia teisingą informaciją, kol vietos projekto paraiškos vertinimo, o skyrus paramą, ir vietos projekto įgyvendinimo bei vietos projekto kontrolės laikotarpiu nenustatoma priešingai. Jeigu bet kuriuo vietos projekto administravimo metu nustatoma, kad pareiškėjas pateikė melagingą informaciją arba dėl aplaidumo nepateikė būtinos informacijos, taikoma Reglamento (ES) Nr. 640/2014 35 str. 6 dalies nuostata – parama vietos projektui įgyvendinti neskiriama, o tuo atveju, jeigu pažeidimas paaiškėjo po paramos vietos projektui įgyvendinti skyrimo, visa išmokėta parama vietos projekto vykdymo sutartis nutraukiama, taip pat neskiriama EŽŪFKP ir EJRŽF parama dvejus metus nuo galutinio sprendimo dėl šio pažeidimo nustatymo priėmimo dienos;

15.2. Vietos projektai pagal Priemonę teikiami be partnerių.

15.3.Bendrosios tinkamumo sąlygos, susijusios su vietos projektu:

15.3.1. Vietos projektas turi būti parengtas pagal nustatytą Vietos projekto paraiškos formą. Vietos projekto paraiškos forma yra sudėtinė Vietos projektų finansavimo sąlygų aprašo dalis. Pirminės vietos projekto paraiškos, teikiamos pagal Priemonę, forma pateikiama šio Aprašo 1 priede. Galutinės vietos projekto paraiškos, teikiamos pagal Priemonę, forma pateikiama šio Aprašo 2 priede.

15.3.2. Vietos projekto tikslai turi atitikti veiklos srities tikslus ir prisidėti prie jų įgyvendinimo. Priemonės tikslai yra skatinti ne žemės ūkio verslų kūrimą ir plėtrą.

15.3.4. Vietos projektas turi būti įgyvendinamas:

15.3.4.1.VVG teritorijoje, jeigu vietos projekte numatyta ekonominė veikla, susijusi su prekių ir (arba) produktų gamyba, perdirbimu, rinkodara (paruošimu pardavimui, sandėliavimu). Iš paramos lėšų įrengtos gamybinės patalpos, sandėliai, įsigyta technika, įranga turi būti vietos projekto paraiškoje nurodytoje vietoje, kuri turi būti VVG teritorijoje. VVG teritorijoje pagamintų prekių ir produktų pardavimas galimas VVG teritorijoje ir už jos ribų;

15.3.4.2. VVG teritorijoje ir (arba) už jos ribų, jeigu vietos projekte numatyta ekonominė veikla, susijusi su mobiliąja prekyba, paslaugų teikimu. Iš paramos lėšų paslaugų teikimui įrengtos patalpos, įsigyta įranga turi būti vietos projekto paraiškoje nurodytoje vietoje, kuri turi būti VVG teritorijoje. Iš paramos lėšų įgyta technika ir įranga, būtina mobiliajai prekybai ir mobilių paslaugų teikimui, šios veiklos vykdymo laikotarpiu gali būti VVG teritorijoje ir už jos ribų, šios veiklos nevykdymo laikotarpiu turi būti saugoma vietos projekto paraiškoje nurodytoje vietoje, kuri turi būti VVG teritorijoje;

15.3.4.3. Jeigu vietos projekte numatyta veikla, susijusi su investicijomis į nekilnojamąjį turtą, nekilnojamojo turto registracijos vieta turi būti VVG teritorijoje;

15.3.5. Jeigu vietos projekte numatytos investicijos esamo verslo plėtrai prie vietos projekto paraiškos turi būti pateikiamas vietos projekto verslo planas, įrodantis, kad esamo verslo plėtra yra ekonomiškai gyvybingu t. y. vietos projekto verslo planas turi atitikti ekonominio gyvybingumo kriterijus ir jų reikšmes, nustatytas Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos priemones, ekonominio gyvybingumo nustatymo taisyklėse,patvirtintose Lietuvos Respublikos žemės ūkio ministro 2014 m. liepos 28 d. įsakymu Nr. 3D-440 „Dėl Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos priemones, ekonominio gyvybingumo nustatymo taisyklių patvirtinimo“.Vietos projekto verslo plano forma pateikiama šio Aprašo 3 priede;

15.3.6. jei vietos projekte numatyti statybos (naujo statinio statyba, statinio rekonstravimas, statinio kapitalinis remontas) ar infrastruktūros įrengimo, atnaujinimo darbai, iki galutinės vietos projekto paraiškos administracinės atitikties vertinimo pabaigos turi būti pateiktas statinio techninis projektas arba projektiniai pasiūlymai su statybos, rekonstravimo ar kapitalinio remonto vertės skaičiavimais. Statinių techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, aplinkos apsaugos, statybos skaičiuojamosios kainos nustatymo dalys) ir statybą, rekonstravimą ar kapitalinį remontą leidžiantis dokumentas turi būti pateikti iki pirmojo mokėjimo prašymo pateikimo dienos. Statybos užbaigimo dokumentai, įrodantys, kad galima teisėtai naudotis statiniu (vykdyti vietos projekte numatytą veiklą), turi būti pateikti ne vėliau kaip su galutiniu mokėjimo prašymu. Paprastasis remontas nėra finansuojamas paramos lėšomis, išskyrus statybos darbus, nurodytus Statybos techninio reglamento STR 1.01.08:2002 „Statinio statybos rūšys” patvirtinto Lietuvos Respublikos aplinkos ministro 2002 m. gruodžio 5 d. įsakymu Nr. 622 „Dėl statybos techninio reglamento STR 1.01.08:2002 „Statinio statybos rūšys” patvirtinimo” 12.1.-12.11 papunkčiuose. Jeigu vietos projekte atliekami statybos darbai, apdailos darbai yra leidžiami tik statybos darbų metu atsiradusiems statinio sienų, kitų konstrukcijų pažeidimams ištaisyti;

15.3.7. jei vietos projekte numatyta nesudėtingų statinių (Statybos techninis reglamentas STR 1.01.07:2010 „Nesudėtingi statiniai“patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl Statybos techninio reglamento STR 1.01.07:2010 „Nesudėtingi statiniai“, patvirtinimo“) statyba, rekonstravimas ar kapitalinis remontas, iki galutinės vietos projekto paraiškos administracinės atitikties vertinimo pabaigos pareiškėjas turi pateikti nustatyta tvarka atsakingų institucijų suderintą supaprastintą statybos, rekonstravimo ar kapitalinio remonto projektą (kai jis privalomas pagal teisės aktų reikalavimus) arba kitus bendruosius projektinius dokumentus (sklypo planą su pažymėtais esamais ir projektuojamais statiniais, jų eksplikaciją ir aiškinamąjį raštą), kai supaprastintas statybos, rekonstravimo ar kapitalinio remonto projektas neprivalomas;

15.3.8. jeigu vietos projekte numatytos investicijos pagal Vietos projektų administravimo taisyklių 23.1.6 ir (arba) 23.1.7 papunkčius, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techninio reglamento STR.1.06.03:2002 „Statinio projekto ekspertizė ir statinio ekspertizė“ patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl Statybos techninio reglamento STR.1.06.03:2002 „Statinio projekto ekspertizė ir statinio ekspertizė” patvirtinimo“ nuostatomis. Ekspertizės išvada turi būti parengta įstaigos, turinčios teisę užsiimti šia veikla, ir turi būti pateikta iki pirmojo mokėjimo prašymo pateikimo dienos;

15.3.9. jeigu vietos projekte numatytos investicijos į nekilnojamąjį turtą ir jis:

15.3.9.1. nuosavybės teise priklauso fiziniam asmeniui ir (arba) privačiam juridiniam asmeniui, ir (arba) viešajam juridiniam asmeniui (išskyrus valstybės institucijas, įstaigas ir savivaldybes), jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, valdantis tą nekilnojamąjį turtą nuosavybės, nuomos ar kito teisėto naudojimosi pagrindais (netaikoma, kai numatytos investicijos į naujų pastatų ir statinių statybą); teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 10 (dešimt) metų laikotarpiui nuo vietos projekto paraiškos pateikimo dienos. Jeigu vietos projekte numatytos investicijos į naujų pastatų ir (ar) statinių statybą, o žemė po naujai statomais pastatais ir (ar) statiniais nuosavybės teise priklauso fiziniam asmeniui ir (arba) privačiam juridiniam asmeniui, ir (arba) viešajam juridiniam asmeniui (išskyrus valstybės institucijas, įstaigas ir savivaldybes), žemė turi priklausyti pareiškėjui nuosavybės teise;

15.3.9.2. nuosavybės teise priklauso valstybei arba savivaldybei, jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, kuriam suteikta teisė valdyti, naudoti nekilnojamąjį turtą ir disponuoti juo pagal nuomos, panaudos, patikėjimo sutartis arba kitus teisėtą valdymą, naudojimą ir disponavimą nekilnojamuoju turtu įrodančius dokumentus, kuriuose, be kita ko, nurodytas leidimas atlikti vietos projekte numatytas investicijas. Teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 7 (septynerių) metų laikotarpiui nuo vietos projekto paraiškos pateikimo dienos;

15.3.9.3. nuosavybės teise priklauso keliems bendraturčiams (įskaitant bendrosios jungtinės nuosavybės teise valdomą nekilnojamąjį turtą, priklausantį sutuoktiniams), prie vietos projekto paraiškos turi būti pridėti visų nekilnojamojo turto savininkų sutikimai dėl vietos projekte numatytų investicijų;

15.3.10. jei vietos projekte numatytos investicijos, susijusios su licencijuojama veikla arba veikla, kuriai vykdyti turi būti išduotas leidimas, ne vėliau kaip kartu su galutiniu mokėjimo prašymu turi būti pateikta licencijos arba leidimo kopija;

15.3.11. Vietos projekto turinys turi būti nesusijęs su šiomis veiklos sritimis:

15.3.11.1. alkoholinių gėrimų gamyba;

15.3.11.2. tabako gaminių gamyba;

15.3.11.3. ginklų, šaudmenų ir jų dalių gamyba;

15.3.11.4. azartinių lošimų, lažybų, loterijų organizavimu;

15.3.11.5. finansiniu tarpininkavimu, pagalbine finansinio tarpininkavimo veikla;

15.3.11.6. draudimo, perdraudimo ir pensijų lėšų kaupimo veikla;

15.3.11.7. nekilnojamojo turto operacijomis, t. y. nekilnojamojo turto pirkimu ir pardavimu;

15.3.11.8. teisinės veiklos organizavimu;

15.3.11.9. medžiokle, gyvūnų gaudymu spąstais ir kitais įrankiais, medžioklės ir brakonieriavimo patirties sklaida ir su tuo susijusiomis paslaugomis;

15.3.11.10. farmacine veikla.

15.4. bendrosios tinkamumo sąlygos, susijusios su horizontaliosiomis ES politikos sritimis:

15.4.1. vietos projektas turi būti suderintas su darniu vystymusi, įskaitant aplinkosaugą ir klimato kaitos mažinimo veiksmus (taikomos abi sąlygos, nurodytos Vietos projektų administravimo taisyklių 29.1.1 ir 29.1.2. papunkčiuose).

15.4.2. vietos projektas turi būti suderintas su moterų ir vyrų lygiomis galimybėmis ir nediskriminavimo skatinimu dėl tautinės kilmės, religijos ar įsitikinimų, negalios, amžiaus (išskyrus jaunų žmonių iki 40 m. pozityviąją diskriminaciją, kuri yra leidžiama įgyvendinant VPS), šeiminės padėties, lytinės orientacijos, t. y. vietos projekte pagrįsta, kad numatytos investicijos turi teigiamos įtakos moterų ir vyrų lygioms galimybėms, nediskriminavimo skatinimui arba yra neutralios šiuo aspektu;

15.4.3. vietos projektas turi būti suderintas su konkurencijos teise. Parama vietos projektui įgyvendinti turi būti skiriama nepažeidžiant ES teisės normų, susijusių su nereikšmingos (*de minimis*)pagalbos teikimu vienam ūkio subjektui, t. y. 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – Reglamentas (ES) Nr. 1407/2013). Vadovaujantis EK 2003 m. gegužės 6 d. rekomendacijos Nr. 2003/361/EC „Dėl labai mažų, mažų ir vidutinių įmonių sampratos“ 1 priedo „Labai mažų, mažų ir vidutinių įmonių samprata“ 1 str. įmone laikomas bet koks asmuo, užsiimantis ekonomine veikla, nepriklausomai nuo jo teisinės formos; tai apima fizinius asmenis, užsiimančius individualia veikla, ir šeimų verslus amatų ar kitos ekonominės veiklos srityse, taip pat partnerystes ar asociacijas, užsiimančias ekonomine veikla. Susijusių įmonių apibrėžimas ir kitos nuostatos pateikiamos Lietuvos Respublikos *[smulkaus ir vidutinio verslo plėtros įstatyme](http://www.infolex.lt/ta/43747" \o "Lietuvos Respublikos smulkiojo ir vidutinio verslo plėtros įstatymas" \t "_blank)*. Pareiškėjas, užsiimantis arba ketinantis užsiimti ūkine veikla, turi užpildyti ir pateikti Vienos įmonės deklaraciją (Aprašo 4 priedas) ir smulkiojo ir vidutinio verslo subjekto (SVV) status deklaraciją (Aprašo 5 priedas). Atitiktį šiai tinkamumo sąlygai vertina Agentūra Vietos projektų administravimo taisyklių 29.3.1. 29.3.3. papunkčiuose nustatyta tvarka.

15.5. Bendrosios tinkamumo sąlygos, susijusios su nuosavo indėlio tinkamumu:

15.5.1. Vietos projekto tinkamos finansuoti išlaidos apmokamos:

15.5.1.1. taikant ne didesnę negu 70 procentų paramos lyginamąją dalį (intensyvumą) , kai fizinis ar juridinis asmuo atitiknka labai mažai įmonei keliamus reikalavimus,

15.5.1.2. taikant ne didesnę negu 50 procentų paramos lyginamąją dalį (intensyvumą) fiziniams ar juridiniams asmenims, išskyrus atitinkančius labai mažai įmonei keliamus reikalavimus.

15.5.2. Pareiškėjas turi įrodyti , kad turi finansinių ir (arba) organizacinių galimybių užtikrinti tinkamą nuosavą indėlį prie vietos projekto įgyvendinimo.

15.5.3. Tinkamu nuosavu indėliu yra laikoma:

15.5.3.1. pareiškėjo nuosavos piniginėmis lėšos;

15.5.3.2. pareiškėjo skolintos lėšos.

15.5.4.Jeigu pareiškėjas prie vietos projekto įgyvendinimo prisideda nuosavomis lėšomis, prie vietos projekto paraiškos turi būti pateikti dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti (pvz., naudojant el. bankininkystės sistemą) patikimo subjekto – finansų institucijų (bankų, kredito unijų) ir (arba) viešojo juridinio asmens, kurio veikla finansuojama iš Lietuvos Respublikos valstybės ir (arba) savivaldybių biudžetų (pvz., savivaldybės tarybos sprendimas skirti lėšas vietos projektui įgyvendinti). Dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos;

15.5.5. Jeigu pareiškėjas prie vietos projekto įgyvendinimo prisideda skolintomis lėšomis, prie vietos projekto paraiškos pateikiami dokumentai, kuriais įrodoma, kad pareiškėjas (nurodomos alternatyvos):

15.5.5.1. turi galimybę gauti paskolą. Prie vietos projekto paraiškos turi būti pateikiamas finansinės institucijos (banko, kredito unijos) sprendimas, kuriuo patvirtinama paskolos suteikimo galimybė vietos projekte numatytoms investicijoms. Galimybę gauti paskolą patvirtinantys dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos. Paskolos sutartis turi būti pasirašyta iki vietos projekto vykdymo sutarties pasirašymo. Jeigu finansinė institucija po paramos skyrimo vietos projektui įgyvendinti atsisako suteikti nuosavam indėliui būtiną paskolą ir pasirašyti sutartį, pareiškėjas turi teisę taisyti galutinę vietos projekto paraišką (pakeitimas turi būti daromas raštu) – pakeisti nuosavo indėlio rūšį kita rūšimi ir pateikti dokumentus, kuriais įrodoma, kad jis atitinka reikalavimus, keliamus kitai nuosavo indėlio rūšiai (pvz., jeigu paskola keičiama į nuosavas pareiškėjo pinigines lėšas, turi būti pateikiamas finansinių institucijų išduotas arba sukurtas dokumentas, kad pareiškėjas turi pakankamai nuosavų lėšų);

15.5.5.2. paskolą gavo. Prie galutinės vietos projekto paraiškos turi būti pateikiama su patikimu subjektu – finansine institucija (banku, kredito unija) pasirašyta paskolos sutartis.

15.6. Bendrieji vietos projektų vykdytojų įsipareigojimai- vietos projekto vykdytojų sutikimas prisiimti pareigas, susijusias su parama vietos projektui įgyvendinti, ir jų laikytis iki vietos projekto įgyvendinimo kontrolės laikotarpio pabaigos:

15.6.1. nenutraukti gamybinės veiklos ir neperkelti jos už VVG teritorijos ribų;

15.6.2. nepakeisti nekilnojamojo turto arba jo dalies, į kurį investuojama, nuosavybės teisių (taikoma, jeigu vietos projektas susijęs su investicijomis į infrastruktūrą arba verslą);

15.6.3. nepakeisti veiklos pobūdžio, tikslų ar įgyvendinimo sąlygų, kai tokie veiksmai pakenkia pradiniams vietos projekto tikslams (taikoma, jeigu vietos projektas susijęs su investicijomis į infrastruktūrą arba verslą). Jeigu vietos projekto vykdytojas planuoja daryti bet kokius šiameVietos projektų administravimo Taisyklių papunktyje minimų vietos projektų pakeitimus, iki vietos projekto pakeitimų pradžios turi apie tai informuoti VPS vykdytoją ir Agentūrą. Galutinį sprendimą dėl planuojamų vietos projekto pakeitimų neigiamos įtakos pradiniams vietos projekto tikslams buvimo arba nebuvimo priima Agentūra;

15.6.4. viešinti gautą paramą Vietos projektų administravimo Taisyklių 211–216 punktų nustatyta tvarka;

15.6.5. apdrausti turtą, kuriam įsigyti ar sukurti panaudota parama (vietos projekto įgyvendinimo laikotarpiu didžiausiu turto atkuriamosios vertės draudimu nuo visų galimų rizikos atvejų, o įgyvendinus vietos projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas, esant draudimo paslaugų prieinamumui). Įvykus draudžiamajam įvykiui vietos projekto vykdytojas įsipareigoja kuo greičiau, bet ne vėliau kaip per 5 (penkias) darbo dienas, apie tai raštu pranešti VVG, o ši nedelsdama, bet ne vėliau kaip per 5 (penkias) darbo dienas, apie tai informuoti Agentūrą. Reikalavimas apdrausti turtą gali būti netaikomas, jei vietos projekto vykdytojas įrodo, kad apdrausti paramos lėšomis įgytą ar sukurtą turtą nebuvo galimybių ir kartu su mokėjimo prašymu pateikia bent tris šį faktą patvirtinančius skirtingų draudimo įmonių atsisakymo suteikti draudimo paslaugas raštus;

15.6.6. su vietos projektu susijusių finansinių operacijų įrašus atskirti nuo kitų vietos projekto vykdytojo vykdomų finansinių operacijų;

15.6.7. siekiant palankaus sprendimo, nedaryti įtakos vietos projektą vertinantiems VVG darbuotojams, sprendimą dėl vietos projekto finansavimo priimančiam VVG valdymo organui arba atskiriems jo nariams, Agentūrai, Ministerijai;

15.6.8. sudaryti sąlygas asmenims, turintiems teisę audituoti ir (arba) kontroliuoti vietos projekto įgyvendinimą ( VVG, Agentūrai, Ministerijai, Lietuvos Respublikos valstybės kontrolei, Finansinių nusikaltimų tyrimo tarnybai prie Vidaus reikalų ministerijos, Viešųjų pirkimų tarnybai, Lietuvos Respublikos konkurencijos tarybai, EK, Europos Audito Rūmams), tikrinti, kaip yra laikomasi tinkamumo sąlygų, atrankos kriterijų ir įsipareigojimų vietos projekto įgyvendinimo metu ir kontrolės laikotarpiu;

15.6.9. teikti VVG ir (arba) Agentūrai visą informaciją ir duomenis, susijusius su vietos projekto įgyvendinimu, reikalingus vietos projekto įgyvendinimo valdymui, stebėsenai ir vertinimui atlikti;

16. Specialiosios vietos projektų tinkamumo finansuoti sąlygos ir vietos projektų vykdytojų įsipareigojimai nurodyti VPS ir yra šie:

16.1. Parama teikiama ekonominei veiklai plėtotii;

16.2. Parama teikiama ne žemės ūkio veiklai, įskaitant paslaugų žemės ūkiui teikimą. Remiama veikla nustatoma vadovaujantis Ekonominės veiklos rūšių klasifikatoriumi, patvirtintu Lietuvos statistikos departamento prie Lietuvos  Respublikos Vyriausybės generalinio direktoriaus įsakymu (toliau – EVRK). Parama neteikiama veiklai, kuri pagal EVRK patenka į žemės ūkio, miškininkystės ir žuvininkystės sekciją, išskyrus veiklą, susijusią su paslaugų žemės ūkiui teikimu;

16.3. Jeigu projekte numatyta produktų gamyba, apdorojimas, perdirbimas, galutinis produktas negali būti Sutarties dėl Europos Sąjungos veikimo I priede nurodytas produktas;

16.4. Pareiškėjo (fizinio asmens) nuolatinė gyvenamoji vietovė arba pareiškėjo (įmonės) registracijos vieta turi būti VVG teritorijos vietovėje;

16.5. remiama veikla turi būti vykdoma VVG teritorijos vietovėje (išimtis gali būti taikoma ūkininkų mobiliajai prekybai);

16.6. pateikiamas verslo planas, kuriame pareiškėjas įrodo ūkio subjekto atitikimą VI nustatytiems ekonominio gyvybingumo rodikliams.(Ūkio subjektų, siekiančių pasinaudoti parama pagal Lietuvos kaimo plėtros 2014-2020 metų programos priemones, ekonominio gyvybingumo taisykles, patvirtintas Lietuvos Respublikos žemės ūkio ministro 2014-07-28 įsakymu Nr. 3D-440) (Aprašo 3 priedas).

17. Papildomos vietos projektų tinkamumo finansuoti sąlygos ir papildomi vietos projektų vykdytojų įsipareigojimai nustatyti Vietos projektų administravimo taisyklių 41–47 punktuose. Atsižvelgiant į VPS priemonės pobūdį, šiam kvietimui taikomos šios papildomos vietos projektų tinkamumo finansuoti sąlygos ir papildomi vietos projektų vykdytojų įsipareigojimai:

17.1. įgyvendinti projektą per nurodytą laikotarpį, kuris neviršija 36 mėnesių nuo paramos sutarties pasirašymo dienos (įgyvendinimo trukmė nurodoma paramos paraiškoje (verslo plane);

17.2. užtikrinti, kad per 6 mėnesius nuo paramos sutarties pasirašymo pradės įgyvendinti projektą;

17.3. prie vietos projekto paraiškos turi būti pateiktas vietos projekto verslo planas (Aprašo 3 priedas), „Vienos įmonės” deklaracija (Aprašo 4 priedas) bei SVV deklaracija (Aprašo 5 priedas).

17.4. vietos projekte numatytas verslas turi atitikti ekonomines veiklas, kurios remiamos pagal VPS ir vadovaujantis Ekonominės veiklos rūšių klasifikatoriumi, patvirtintu Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl ekonominės veiklos rūšių klasifikatoriaus patvirtinimo“ (toliau – EVRK) remiamų ekonominės veiklos rūšių sąrašas yra šis:

|  |  |  |
| --- | --- | --- |
|  | Vieta EVRK | Ekonominės veiklos ar produkto pavadinimas |
| 1. | C sekcija  10 skyrius | Apdirbamoji gamyba:  Maisto produktų gamyba |
| 2. | 14 skyrius | Drabužių siuvimas. |
| 3. | 16 skyrius | Medienos bei medienos ir kamštienos gaminių, išskyrus baldus gamyba; gaminių iš šiaudų ir pynimo medžiagų gamyba. |
| 4. | 31 skyrius | Baldų gamyba. |
| 5. | 33 skyrius | Mašinų ir įrangos remontas ir įrengimas. |
| 6. | F sekcija  41 skyrius | Statyba:  Pastatų statyba. |
| 7. | 42 skyrius | Inžinierinių statinių statyba. |
| 8. | 43 skyrius | Specializuota statybos veikla |
| 9. | G sekcija  45 skyrius | Didmeninė ir mažmeninė prekyba; variklinių transporto priemonių ir motociklų remontas:  Variklinių transporto priemonių ir motociklų didmeninė ir mažmeninė prekyba bei remotas. |
| 10. | 47 skyrius | Mažmeninė prekyba, išskyrus variklinių transportopriemonių ir motociklų prekybą. |
| 11. | I sekcija  55 skyrius | Apgyvendinimo ir maitinimo paslaugų veikla:  Apgyvendinimo veikla. |
| 12. | 56 skyrius | Maitinimo ir gėrimų teikimo veikla. |
| 13. | M sekcija  74 skyrius | Profesinė, mokslinė ir techninė veikla:  Kita profesinė, mokslinė ir techninė veikla. |
| 14. | 75 skyrius | Veterinarinė veikla. |
| 15. | R sekcija  93 skyrius | Meninė, pramoginė ir poilsio organizavimo veikla:  Sportinė veikla, pramogų ir poilsio organizavimo veikla. |
| 16. | S sekcija  96 skyrius | Kita aptarnavimo veikla:  Kita asmenų aptarnavimo veikla. |

17.5. jeigu sukurta nauja darbo vieta, bus vertinama naujos darbo vietos sukūrimo ir išlaikymo rodiklis, pagal smulkiojo ir vidutinio verslo subjekto vidutinio metų sąrašinio darbuotojų skaičiaus nustatymo tvarkos aprašą, patvirtintą Lietuvos Respublikos ūkio ministro 2008 m. kovo 31 d. įsakymu Nr. 4-126;

17.6. jeigu pagal Priemonę remiama veikla, susijusi su maisto tvarkymu (maisto tvarkymas – bet koks poveikis maistui arba veiksmai su juo ar atskiromis jo sudėtinėmis dalimis (įskaitant maisto gaminimą, ruošimą, perdirbimą, pakavimą, laikymą, saugojimą, vežimą, paskirstymą, tiekimą, pateikimą parduoti, pardavimą), galintys turėti įtakos maisto saugai, kokybei ir mitybos vertei), turi būti užtikrintas vietos projekto vykdytojo privalomų maisto tvarkymo subjektų pareigų, susijusių su maisto tvarkymo veikla, laikymąsi. Privalomos pareigos nustatytos Lietuvos higienos normoje HN 15:2005 „Maisto higiena“, patvirtintoje Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675 „Dėl Lietuvos higienos normos HN 15:2005 „Maisto higiena“ patvirtinimo“, Maisto tvarkymo subjektų patvirtinimo ir registravimo reikalavimuose, patvirtintuose Lietuvos Respublikos valstybinės maisto ir veterinarijos tarnybos direktoriaus 2008 m. spalio 15 d. įsakymu Nr. B1-527 „Dėl maisto tvarkymo subjektų patvirtinimo ir registravimo reikalavimų patvirtinimo“.

**IV SKYRIUS**

**INFORMACIJOS TEIKIMAS**

18. Informacijos teikimo tvarką nustato Vietos projektų administravimo taisyklių XV skyrius „Informacijos teikimas“ ir šis Aprašas.

19. Informaciją ir konsultacijas apie Pirminės vietos projekto paraiškos ir Galutinės vietos projekto paraiškos rengimą, išskyrus vietos projekto idėją ir verslo planą, teikia VPS vykdytojos darbuotojai kvietimo teikti pirmines vietos projektų paraiškas galiojimo metu VPS vykdytojos buveinėje adresu: Stoties g. 4, LT-18123 Švenčionys ir telefonu +370 387 51084, +370 38754010 darbo dienomis nuo 8 valandos iki 17 valandos (penktadieniais iki 16 val.).

**V SKYRIUS**

**BAIGIAMOSIOS NUOSTATOS**

20. Kitos su vietos projektų atranka ir įgyvendinimu susijusios nuostatos pateikiamos Vietos projektų administravimo taisyklėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Suderinta**

su Nacionaline mokėjimo agentūra

prie Žemės ūkio ministerijos

2017-06-13 raštu Nr. BRK-2918